nvidia/miracl-vision huggingface dataset:
Kaakinmaa

Kaakinmaa on Tampereen 6. kaupunginosa. Siihen kuuluu Pyynikin kirkkopuistosta etelään Hämeenpuiston ja Mariankadun välille jäävä alue. Etelässä alue ulottuu Eteläpuistoon Pyhäjärven rannassa. Naapurikaupunginosat ovat idässä Nalkala, pohjoisessa Amuri ja lännessä Pyynikki sekä Pyynikinrinne.  Tärkein alueen poikki kulkeva katu on Laukontorilta Pyynikinharjun rinnettä länteenpäin nouseva Satamakatu, joka muodostaa yhdessä Mariankadun ja Hämeenpuiston kanssa vilkkaan liikenneväylän Pyynikintorilta Ratinaan. Koulukadun varrella sijaitsee Koulukadun kenttä, jolle jäädytetään talvisin jääkiekkokenttä ja luistinrata. Joskus Kaakinmaa luetaan virheellisesti Pyynikkiin ja Pyynikinrinteeseen kuuluvaksi. Kaakinmaa on kuitenkin oma kaupunginosansa. Kaakinmaalla sijaitsevat muun muassa Tampereen työväentalo ja Tampereen Työväen Teatteri sekä vanha Pyynikin panimo ja Klingendahlin tehdaskiinteistö. Klingendahlin naapurissa sijaitsee vuonna 1910 rakennettu entinen Tampereen kulkutautisairaala, jota käytettiin sairaalan toiminnan loputtua opiskelija-asuntolana kesään 2009 saakka. Miltei kaikki alueen asuintalot ovat kerrostaloja, jotka on rakennettu pääosin 1960- ja 1970-luvuilla aiempien 1800-luvun lopulla rakennettujen puutalojen tilalle
Laivue (ilmavoimat)

Laivue tarkoittaa ilmavoimissa kolmen tai neljän lentueen muodostamaa joukkoyksikköä. Laivueen lentokaluston määrä vaihtelee eri maiden välillä. Laivuetta johtaa laivueen komentaja. Laivue kuuluu yleensä osana lennostoon. Suomen ilmavoimien organisaatiossa operatiivinen laivue on hävittäjälentolaivue, kuten lennostoon kuuluva Hävittäjälentolaivue 21 tai sotakoulun Hävittäjälentolaivue 41. Ei-operatiivisia laivueita ovat muun muassa Tukilentolaivue kuljetus- ja maalinhinauskalustoineen. Hävittäjälentolaivueella ei välttämättä ole omaa hallintoaan (esikuntaa).
Lennosto

Lennosto on Suomen ilmavoimien operatiivinen joukko-osasto ja samalla valmiusyhtymä. Sitä johtaa lennoston komentaja. Suomen ilmavoimien organisaatiossa on kolme lennostoa: Lapin lennosto Rovaniemellä, Karjalan lennosto Siilinjärven Rissalassa ja Satakunnan lennosto Tampereen Pirkkalassa. Lapin lennosto tunnettiin aikaisemmin nimellä Hämeen Lennosto ja sitä ennen 1. lennosto. lähde? Lennosto jakautuu yhteen tai useampaan laivueeseen, kuten hävittäjälaivueet. Suomen ilmavoimien nykyisessä organisaatiossa laivue on hävittäjälentolaivue, kuten Hävittäjälentolaivue 41. Laivueen osa taas on lentue, esimerkiksi yhteyslentue. Suomessa jokaisen lennoston alaisuudessa toimii pääjohtokeskus, joiden alaisuudessa puolestaan toimii tutka-asemia. lähde?
Anabasis (Arrianos)

Anabasis (m.kreik. Ἀνάβασις, "Retki sisämaahan"; lat. Anabasis Alexandri) on kreikkalaisen historioitsijan, filosofin ja sotilaan Arrianoksen (n. 90 – n. 175) pääteos. Se käsittelee Aleksanteri Suuren elämää ja sotaretkiä. Anabasis on tärkein nykypäivään säilynyt lähde Aleksanterin elämästä. Anabasiksen esikuva on Ksenofonin samanniminen teos. Arrianos oli kotoisin Bithynian Nikomedeiasta. Hän opiskeli filosofiaa Epiktetoksen oppilaana ja ystävystyi tulevan keisari Hadrianuksen kanssa. Arrianos eteni roomalaisella virkamiesurallaan ja Hadrianuksen ollessa keisarina Arrianos oli konsuli joko vuonna 129 tai 130
Ronald D. Moore

Ronald Dowl Moore (s. 5. heinäkuuta 1964 Chowchilla Kalifornia) on yhdysvaltalainen käsikirjoittaja ja televisiotuottaja. Hänet tunnetaan parhaiten työstään televisiosarjojen Star Trek ja vuoden 2004 Taisteluplaneetta Galactica parissa. Valmistuttuaan Cornellin yliopistosta Moore muutti Los Angelesiin luodakseen uraa käsikirjoittajana. Hänen onnistui myydä eräs käsikirjoituksensa televisiosarjaan Star Trek – uusi sukupolvi (1987–1994), ja vuonna 1989 hänet palkattiin sarjaan kokopäiväiseksi käsikirjoittajaksi. Myöhemmin hän toimi myös sarjan tuottajana. Hän voitti Hugo-palkinnon työstään sarjan parissa. Hän oli mukana tekemässä myös Star Trek: Deep Space Nine -televisiosarjaa. Moore on myös luonut vuonna 2003 minisarjana alkaneen Taisteluplaneetta Galactican (2004–2009), joka perustuu löyhästi samannimiseen televisiosarjaan vuosilta 1978–1979, ja sen vuoden 2010 spin-off-sarjan Caprica. Moore on myös käsikirjoittanut Diana Gabaldonin kirjasarjaan perustuvan televisiosarjan Outlander – Matkantekijä (2014). Moore on naimisissa puvustaja Terry Dresbachin kanssa
Barry Van Dyke

Barry Wayne Van Dyke (s. 31. heinäkuuta 1951 Atlanta, Georgia) on yhdysvaltalainen näyttelijä. Hän on isänsä Dick Van Dyken ja Margie Willettin toinen poika sekä hänen setänä oli Jerry Van Dyken. Hänet tunnetaan kenties parhaiten roolistaan sarjassa Diagnoosi: Murha, jossa hän esiintyi pääosassa isänsä kanssa. Heidän roolihahmonsa Mark (Dick) ja Steve Sloan (Barry) olivat myös isä ja poika. Barry Van Dyke esiintyi ensimmäisen kerran televisiossa vuonna 1961. Hänellä oli rooli yhdessä tilannekomedia Dick Van Dyke Show'n jaksossa. Hän esitti Steve Sloania Diagnoosi: Murhassa kahdeksan tuotantokauden ajan vuosina 1993–2001 sekä ohjasi ja käsikirjoitti joitakin sarjan jaksoja. Muita sarjoja, joissa hän on esiintynyt ovat muun muassa Lemmenlaiva, Magnum, A-Team, Murhasta tuli totta ja Remington Steele. Barry on naimisissa Mary Careyn kanssa ja heillä on neljä lasta; Carey, Shane, Wes ja Taryn.
Kansainvälinen siirtolaisuusjärjestö

Kansainvälinen siirtolaisuusjärjestö (IOM) työskentelee ihmisläheisen ja hallitun siirtolaisuuden puolesta. Se avustaa toimillaan niin valtioita kuin siirtolaisiakin. Järjestö ei erottele siirtolaisia siirtolaisuuden syyn perusteella, vaan pyrkii auttamaan kaikkia, olivat he sitten pakolaisia tai olosuhteiden vuoksi kotiseudultaan pois siirtyneitä ihmisiä (pakkosiirtolaisuus). Kansainvälinen siirtolaisuusjärjestö ottaa huomioon kaikki erilaiset siirtolaisuuden syyt kuten taloudelliseen hyötyyn, sosiaaliseen tai kulttuuriseen kehitykseen liittyvät vaikuttimet, ja näin hyödyntää ja turvaa ihmisten oikeutta vapaaseen liikkuvuuteen. IOM:n toimintaan kuuluu kehitysyhteistyö, vapaa liikkuvuus, siirtolaisuuden kehittäminen, ja pakkosiirtolaisuuden ennaltaehkäisy. Näitä toimia se pyrkii toteuttamaan mm. kansainvälisen maahanmuuttosäädännön avulla, lobbaamalla, ohjaamalla sekä suojelemalla siirtolaisten oikeuksia, terveyttä ja sukupuolten tasapainoa. Kansainvälinen siirtolaisuusjärjestö on myös järjestänyt siirtolaisille mahdollisuuden äänestää kotimaansa vaaleissa, kuten 2004 Afganistanin vaaleissa ja 2005 Irakin vaaleissa. Kansainvälinen siirtolaisuusjärjestö toimii läheisessä yhteistyössä hallitusten, valtioiden ja kansalaisjärjestöjen kanssa. Heinäkuussa 2016 IOM:sta tuli YK:hon "sidoksissa" oleva järjestö. Kansainvälinen siirtolaisuusjärjestö perustettiin vuonna 1951 Euroopan hallitusten välisenä siirtolaiskomiteana (Provisional Intergovernmental Committee for the Movement of Migrants from Europe PICMME) auttamaan sodan jaloista siirtyneiden ihmisten uudelleenasuttamisessa. Toisen maailmansodan jälkeen arviolta 11 miljoonaa ihmistä oli joutunut lähtemään kotoaan; 1950-luvulla Kansainvälinen siirtolaisuusjärjestö järjesti paluukuljetuksen lähes miljoonalle kodittomalle siirtolaiselle
Kansainvälinen yleissopimus siirtotyöläisten ja heidän perheenjäsentensä oikeuksista

Kansainvälinen yleissopimus siirtotyöläisten ja heidän perheenjäsentensä oikeuksista on Yhdistyneiden kansakuntien sopimus siirtotyöntekijöiden ja heidän perheenjäsentensä ihmisoikeuksista. Sopimus hyväksyttiin 18. joulukuuta 1990 ja se astui kansainvälisesti voimaan 1. heinäkuuta 2003. Sopimuksen mukaan siirtotyö tarkoittaa, että ihminen on aikeissa työskennellä, työskentelee tai on työskennellyt korvausta vastaan valtiossa, jonka kansalaisuutta hänellä ei ole. Muissa yhteyksissä siirtotyö tarkoittaa ihmisen työskentelyä valtiossa, johon ei asetu pysyvästi asumaan.lähde? Siirtotyöntekijän ja hänen perheenjäsentensä ihmisoikeuksia koskien sopimus velvoittaa muun muassa seuraavasti: Sopimuksen päämääränä on saada siirtotyöntekijälle yhdenveroinen kohtelu muiden työntekijöiden kanssa. Sopimuksen mukaan laillinen siirtolainen on oikeutettu laajempaan turvaan, kuin siirtolainen ilman dokumentteja, mutta se painottaa, että kaikilla siirtolaisilla on ihmisoikeudet, liikkui hän papereitten kanssa tai ilman.lähde? Sopimus pyrkii eliminoimaan hämärät liiketoimet siirtolaisuuden ympäriltä ja kehottaa valtioita toimimaan harhaanjohtavaa informaatiota vastaan, joka saa ihmiset lähtemään matkaan ilman papereita ja kehottaa rankaisemaan ilman dokumentteja liikkuvien siirtolaisten välittäjiä ja työnantajia.lähde? Sopimukseen sisältyy oma valvontamekanismi. Ilman valtion kansalaisuutta työskentelevät työntekijät ovat erittäin huonosti kohdeltu työntekijäryhmä, sillä työntekijöiden vastaanottajavaltio ei usein tunnusta ja suojele monia heitä koskevia ihmisoikeuksia, vaikka se tunnustaisi ja suojelisi samoja ihmisoikeuksia niiden kohdalla, joille se on myöntänyt valtion kansalaisuuden. Esimerkiksi valtiossa voimassa olevan työlainsäädännön kiertäminen ja mitätöiminen siirtotyöntekijöiden kohdalla on yleistä
Dustin Byfuglien

Dustin Ray Byfuglien (s. 27. maaliskuuta 1985 Minneapolis, Minnesota) on uransa lopettanut yhdysvaltalainen jääkiekkoilija ja Stanley Cup -voittaja. Byfuglien oli pelipaikaltaan puolustaja, mutta hän on pelannut urallaan myös hyökkääjänä. Byfuglien oli yksi NHL:n painavimmista pelaajista. Hän on nykyään ammattilaiskalastaja ja hän osallistuu kalastuskilpailuihin. Kaudet 2002–2005 Byfuglien pelasi WHL-juniorisarjassa Brandon Wheat Kingsissä ja Prince George Cougarsissa. Chicago Blackhawks varasi puolustajana junioriaikoinaan pelanneen Byfuglienin NHL:n vuoden 2003 varaustilaisuudessa. Byfuglien siirtyi Chicagon organisaatioon kaudeksi 2005–2006, mutta pelasi pääosin Chicagon farmijoukkue Norfolk Admiralsissa. Hän pelasi Norfolkissa suurimman osan kahdesta ensimmäisestä kaudestaan. Byfuglien valittiin keväällä 2007 AHL:n kakkostähdistökentälliseen. Kaudella 2007–2008 Byfuglien pääsi Chicagon vakiokokoonpanoon ja oli Chicagon viidenneksi paras pistemies
Gaea Booking and Records

Gaea Booking & Records on tamperelainen indielevy-yhtiö ja ohjelmatoimisto, joka on osa vuonna 2005 perustettua Gaea Oy:tä. Gaea Booking aloitti toimintansa vuonna 2005 keskittyen ohjelmatuotantoon ja artistipromootioon. Vuonna 2007 toimintaa laajennettiin ja rinnalle perustettiin Gaea Records, jonka alla toimii julkaisu- ja kustannustoiminta. Vuonna 2019 GAEA:n emoyhtiö Exogenic Oy Ab myi yhtiön master katalogin Playground Music Scandinavia AB:lle ja kustannuskatalogin Zen Master Publishing & Records Oy:lle. Yhtiön toiminta on loppunut. Gaea Records on nouseva indielevy-yhtiö, joka on ollut ehdolla vuoden indielevy-yhtiöksi ja vuoden kykyjen löytäjäksi Musiikki & Media -messuilla lokakuussa 2008. Musiikki & Media on musiikkialan ammattilaisten suurin ja tärkein tapahtuma Suomessa. Levy-yhtiölle levyttävät muiden muassa Jesse, Pintandwefall ja I Was a Teenage Satan Worshipper.
Ruotsin irakilaiset

Ruotsin irakilaiset ovat Ruotsin toiseksi suurin vähemmistöryhmä suomalaisten jälkeen. Vuoden 2012 lopussa Ruotsissa asui Statistiska centralbyrånin tilaston perusteella 127 860 henkilöä, jotka olivat syntyneet Irakissa ja 52 016 Ruotsissa syntynyttä henkilöä, joiden vanhemmista vähintään yksi oli syntynyt Irakissa. Yhteensä Irakissa syntyneitä ja heidän jälkeläisiään oli 179 876 henkeä. Ruotsi on ottanut vastaan enemmän irakilaisia kuin muut EU-maat yhteensä. Vuonna 2006 päätettiin, että kaikki Keski- ja Etelä-Irakista kotoisin olevat henkilöt saavat väliaikaisen oleskeluluvan kielteisestä turvapaikkapäätöksestä huolimatta. 0,1 % turvapaikka-anomuksista hylätään ja 24 % sai oleskeluluvan humanitäärisistä syistä.lähde?
Pilatus PC-12

Pilatus PC-12 on sveitsiläinen yksimoottorinen potkuriturbiinikäyttöinen matkustajalentokone, jota valmistaa Pilatus Aircraft. Se on Suomessa ilmavoimien käytössä. Pilatus kertoi PC-12 koneen kehitystyöstä lokakuussa 1989. Kone lensi ensilentonsa 31. toukokuuta 1991. Koneen sertifiointi oli hidasta. Yhdysvaltain FAA:n hyväksyntä koneelle tuli vasta 15. heinäkuuta 1994. PC-12-koneen voimalaite on Pratt & Whitney Canada PT6 potkuriturbiinimoottori. Konetta lentää yksi tai kaksi ohjaaja(a). Se voi kuljettaa 9 matkustajaa. Rahtikone on mahdollisesti tulossa
Isoelektronisuus

Isoelektronisuus tarkoittaa samaa määrää valenssielektroneja rakenteeltaan samanlaisilla (eng. isostructural) aineilla. Mutta:
HK Sininen Lenkki

HK Sininen Lenkki on HKFoods Oyj:n valmistama lenkkimakkara. Sinistä lenkkiä on valmistettu vuodesta 1963 lähtien. Perinteisen lenkkimakkaran lisäksi sitä saa myös kevytversiona. Sinistä on myös ollut saatavana muun muassa juustotäytteisenä, kuorettomana, leikkelesiivuina ja jättilenkkinä. Keskeinen osa Sinisen lenkin kehittelyssä oli makkaramestari, lihateollisuusteknikko Urho Hirvosella. Helsingin Kauppiaat alkoi vuonna 1963 merkitä makkaran Naturin-keinosuolta olevaan kuoreen sinisellä värillä valmistajan tunnuksen ja sanan lenkkimakkara. Merkinnät johtuivat elintarvikeasetuksen vaatimuksista. Yhtiön toiseen tuotteeseen painettiin punaisella kiuaslenkki. Nimitykset sininen ja punainen kulkeutuivat nopeasti kuluttajien käyttöön. 1960-luvulla Sinisen Lenkin raaka-aineena käytettiin nautaa ja hevosta. Vuodesta 1973 lähtien Sininen Lenkki pakattiin tyhjiöpakkaukseen. Painatus siirrettiin kuoresta pakkauksen päälle, jossa luki nyt Sininen
Tut-Ank-Amonin taikaa

Aku Ankan Aikakone on Disneyn sarjakuvamaailmaan perustuva sarjakuvakirjasarja. Kirjat sisältävät vain historia- tai tulevaisuus-aiheisia tarinoita kirjan aiheesta riippuen. Ensimmäinen Aku Ankan Aikakone (Alkuankkoja ja esilintuja) julkaistiin vuonna 2003. Kahdestoista ja samalla viimeinen Aku Ankan Aikakone julkaistiin vuonna 2010. Kirjoissa tutustutaan mm. ankkojen dynastian loistokkaaseen valtakauteen faaraoiden Egyptissä, antiikin Kreikkaan ja tuhannen ja yhden yön satujen salaperäiseen itään.
Vuodesta toiseen

Aku Ankan Aikakone on Disneyn sarjakuvamaailmaan perustuva sarjakuvakirjasarja. Kirjat sisältävät vain historia- tai tulevaisuus-aiheisia tarinoita kirjan aiheesta riippuen. Ensimmäinen Aku Ankan Aikakone (Alkuankkoja ja esilintuja) julkaistiin vuonna 2003. Kahdestoista ja samalla viimeinen Aku Ankan Aikakone julkaistiin vuonna 2010. Kirjoissa tutustutaan mm. ankkojen dynastian loistokkaaseen valtakauteen faaraoiden Egyptissä, antiikin Kreikkaan ja tuhannen ja yhden yön satujen salaperäiseen itään.
Tallinnan laululava

Tallinnan laululava (vir. Tallinna lauluväljak) on arkkitehti Alar Kotlin suunnittelema rakennus Viron pääkaupungissa Tallinnassa. Se sijaitsee Piritan kaupunginosassa Vana–Narva-maantien varrella, noin 3,5 kilometriä Tallinnan vanhankaupungin keskustasta itään. Lavan suurin säännöllinen tapahtuma ovat Tallinnan laulujuhlat, jotka pidetään joka viides vuosi, viimeksi vuonna 2019. Nykyinen, järjestyksessään toinen lava valmistui vuoden 1960 laulujuhlia varten. Lavalle mahtuu 15 000 laulajaa. Lava voi toimia myös katsomona, jolloin esiintyjät esiintyvät lavan edessä. Yleisöä paikalle mahtuu 70 000 henkeä. Lavan vieressä on 42 metriä korkea torni, joka toimii näkötornina. Sen tuliuurnaan sytytetään tuli aina laulujuhlien ajaksi.lähde? Lavan viereen tornin vastakkaiselle puolelle valmistui uusi vierailukeskus 2021. Laululava on Viron laulavan vallankumouksen keskeisiä syntypaikkoja
D-beat

D-beat (myös discore, mangel tai käng Ruotsissa) on 1980-luvun alulla syntynyt hardcore punkin alalaji, jonka isänä pidetään Discharge-yhtyettä, joka myös genren nimesi. Discharge oli ottanut paljon vaikutteita Motörheadilta, jolloin syntyi D-beat-musiikki. Kuitenkin ensimmäisenä D-beat-yhtyeenä pidetään The Varukers-nimistä yhtyettä. D-beatin vokaalista puolta on innoittanut erilaiset slooganit. D-beat on tunnettua lyhyistä sanoistaan, sillä D-beatissa keskitytään lähinnä soittamiseen. D-beat toimii läheisesti samankaltaisen crust punkin kanssa. Crust punk on D-beatia raskaampi ja monipuolisempi muoto. D-beat-yhtyeet ovat tyypillisesti sotaa vastaan, anarkistisia ja seuraavat kiihkeästi 1980-luvun anarcho-punk-yhtyeitä. D-beat kukoisti Ruotsissa ja siellä syntyi monia yhtyeitä, kuten Anti Cimex, Mob 47, Driller Killer ja Wolfbrigade. Totalitär, Avskum, Skitsystem ja Disfear olivat ruotsalaisia D-beat-yhtyeitä. Muita D-beat-yhtyeitä olivat muun muassa japanilainen Disclose, yhdysvaltalainen Crucifix ja Final Conflict, brasilialainen Ratos de Porão ja espanjalainen MG15. Suomalainen toimittaja Jyrki "Spider" Hämäläinen on työskennellyt the Varukers yhtyeen dokumentin parissa, joka kattaa myös genren historiaa
Juho Nummela

Juho Aukusti Nummela (23. elokuuta 1891 Hinnerjoki – 27. helmikuuta 1972) oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan komppanianvääpelinä. Nummelan vanhemmat olivat maanviljelijä Juhan Fredrik Nummela ja Helena Justiina Rantala. Hänet vihittiin avioliittoon vuonna 1923 Hulda Katariina Nakkilan kanssa. Hän kävi kansakoulun ja suoritti yksityisesti keskikoulukurssin Iin yhteiskoulussa vuonna 1926. Hän osallistui sotilaskoulutukseen sotilasohjaajakurssilla Turengissa vuonna 1921 ja kävi armeijan upseerien täydennyskurssin Suojeluskuntain päällystökoulussa vuonna 1924 sekä suoritti aseidenhoitokurssin Helsingissä vuonna 1925. Nummela työskenteli maanviljelijänä Hinnerjoella ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 3. maaliskuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella
Free Realms

Free Realms on Sony Online Entertainmentin kehittämä 3D-verkkopeli. Peli on myös PlayStation 3:lle. Pelissä liikutaan pelimaailmassa, joka ulottuu lumivuorilta kummitussuolle ja hiekkarannalle. Pelissä on monia minipelejä, kuten maanviljelyminipeli ja kokkausminipeli. Free Realms muistuttaa paljon RuneScapea. Maksavat jäsenet ovat ostaneet jäsenyyden oikealla rahalla. He voivat ostaa "torilta" (marketplace) tavaroita kuten kart-autoja ja lemmikkejä.
Irrationalismi

Irrationalismi (< lat. irrationalis = epäjärjellinen) tarkoittaa yleisesti filosofisia virtauksia, jotka pitävät objektiivisen maailman rationaalisen ymmärtämisen sijaan tahdon ja yksilöllisyyden harjoittamisen tärkeämpänä. Termi sellaisenaan ei koske tiettyä koulukuntaa, vaan se kuvaa yleistä suuntausta filosofian historian kulussa. Määritelmää sovelletaan yleensä erilaisiin eksistentialismin ja nietzschelaisiin virtauksiin (kuten elämänfilosofia), jotka reagoivat positivismin ja uuskantilaisen filosofian hegemoniaa vastaan ​​1900-luvun ensimmäisellä puoliskolla. Irrationalistit ovat irrationalismin kannattajia. Irrationalismilla ilmenee usein taiteessa, teologiassa ja politiikassa rationalististen käsitysten vastakohtana. Irrationalismi varsinaisessa merkityksessä viittaa maailmankatsomuksiin, joille on ominaista erityisesti irrationaalisuuden hetki ja jotka myös jättävät rationaalisen ajattelun sivuun vaihtoehtoisten, korkeampien kognitiivisten toimintojen - usein tietyn muodon intuition - hyväksi. Nämä voivat sisältää näkemyksen, että tietyt asiat ovat rationaalisen ymmärryksen ulkopuolella, että täydellinen rationaalisuus on riittämätöntä tai jopa haitallista ihmiselämälle tai että ihmiset eivät ole vaistomaisesti rationaalisia ja edistyksellisiä. Tässä suhteessa termi on löytänyt tarkemman käytön tietyille filosofisille kannanoille. Irrationalismin ydinajatuksena on vastustaa rationalismin filosofiaa. Koska termiä irrationalismi käytetään usein halventavana syytöksenä kritisoimaan muita näkemyksiä kohtuuttomina, epätieteellisinä ja siten virheellisinä, se on tieteellisenä kategoriana kiistanalainen, varsinkin yksittäistapauksissa. Muuten termiä käytetään kuitenkin usein epäspesifisesti ja - kuten sen vastine, rationalismi - hyvin erilaisissa merkityksissä
Pitkäjärvi (järvi Somerolla)

Pitkäjärvi on Paimionjoen vesistöön kuuluva järvi Somerolla. Järven pinta-ala on 34 hehtaaria. Pitkäjärvi sijaitsee sen mukaan nimensä saaneen Someron Pitkäjärven kylän alueella, ja kylän vanha tonttimaa ja kotipellot ovat olleet järven etelärannalla paikalla, missä edelleen sijaitsevat Kennin ja Similän talot. Nykyinen Pitkäjärven kyläkeskus, johon kuuluvat koulu ja kyläkauppa, sijaitsee tätä vastapäätä järven pohjoisrannalla. Pitkäjärvi on osa Somerniemen Painiosta alkavaa Paimionjoen yläjuoksun järviketjua, joka koostuu saven täyttämään kallioperän murrokseen muodostuneista yhdensuuntaisista, kapeista järvialtaista. Näitä ovat Pitkäjärven yläpuolella Åvikinjärvi (7 ha), Pusulanjärvi (62 ha), Rautelanjärvi (32 ha), Saarentaanjärvi (43 ha), Kirkkojärvi (105 ha) ja Hirsjärvi (236 ha). Pitkäjärven alapuolella on vielä Myllylammi (13 ha), jonka jälkeen Paimionjoki muuttuu jokimaiseksi lukuun ottamatta pientä Sorvastonjärveä Koskella. Murroslaaksoa seuraa katkonainen harjujakso, jonka varrelle on muodostunut koskia paikkoihin, missä vesistö puhkaisee tiensä harjumuodostuman läpi. Alin näistä koskista on ollut nykyään säännöstelyä varten padottu Hovirinnankoski Pitkäjärven länsipäässä. Ylempänä järviketjun varrella on ollut ruoppauksen tuloksena nyttemmin kokonaan hävinnyt Rautelankoski. Kaikki Pitkäjärven yläpuoliset järviketjun järvet ovat nykyään samassa tasossa ja niiden korkeus merenpinnasta on 81,2 metriä. Järviketjun vedenpinnan korkeutta säädellään ruopattuun Hovirinnankoskeen rakennetulla Hovirinnan padolla
René Fournier

René Fournier (s. 14. huhtikuuta 1921) on ranskalainen lentokonesuunnittelija. Hän aloitti lentokoneiden suunnittelun 1947 ja suunnitteli uransa aikana yhteensä 12 prototyyppiä. Hänen suunnittelemiaan koneita valmistettiin yhteensä 800, ja vaikka niitä ei enää valmisteta, niitä on yhä käytössä, sillä niitä pidetään taloudellisina ja helppokäyttöisinä. Hänen suunnittelemiaan koneita ovat RF-01, RF-2, RF-3, RF-4, RF-4D, RF-5, RF-5B, RF-6, RF-6B, RF-7, RF-8, RF-9, RF-10, RF-47.
Louis Riel -päivä

Louis Riel -päivä (engl. Louis Riel day) on yleinen juhlapäivä Manitoban provinssissa Kanadassa. Päivän tarkoituksena on muistaa ja kunnioittaa métis-kansan johtajaa Louis Rielia. Rielin johtaman Redjoen kapinan (tai toisten arvioiden mukaan mielenosoituksen) seurauksena perustettiin Manitoban provinssi. Päivää vietetään helmikuun kolmantena maanantaina. Manitoban hallitus otti helmikuussa 2007 käsittelyyn ehdotuksen, jolla määriteltäisiin uusi virallinen juhlapäivä. Päätös, jonka mukaan juhlapäivää vietetään joka helmikuun kolmantena maanantaina vahvistettiin 17. huhtikuuta 2007. Juhlapäivän nimi valikoitui provinssin koululaisille suunnatun nimikilpailun kautta. Samaa päivää vietetään eri puolilla Kanadaa eri nimillä, esimerkiksi Albertassa, Saskatchewanissa ja Ontariossa Family Dayna (suom. perhepäivä) ja joissakin paikallisissa yhteisöissä Heritage Dayna (suom. perinnepäivä)
Classic Bodybuilding

Classic Bodybuilding on kehonrakennuskilpailu niille, jotka haluavat kilpailla kehonrakennuksessa ja kehittää fysiikkaansa enemmän esteettisten arvojen mukaisesti hieman pienemmällä lihasmassalla. Classic bodybuilding on Suomen Fitnessurheilu ry:n laji ja siinä noudatetaan European Bodybuilding and Fitness Federationin (EBFF) sääntöjä. Kilpailussa on myös WADA:n sääntöjen mukaiset doping-testit, SUEK:n suorittamana. Kilpailijan pituus suhteutetaan hänen painoonsa. Tasan ja alle 170-senttinen kilpailija saa painaa (pituus - 100 kg + 2 kg), esim. 170 cm pitkä kilpailija saa painaa 72 kg. Tasan ja alle 175-senttinen kilpailija saa painaa (pituus - 100 kg + 4 kg), esim. 175 cm pitkä kilpailija saa painaa 79 kg. Tasan ja alle 180-senttinen kilpailija saa painaa (pituus - 100 kg + 6 kg), esim. 180 cm pitkä kilpailija saa painaa 86 kg. Tasan ja alle 190-senttinen kilpailija saa painaa (pituus - 100 kg + 8 kg), esim. 190 cm pitkä kilpailija saa painaa 98 kg